**ANEXA 7**

**CONVENŢIE**

# privind securitatea și sănătatea în muncă, apărarea împotriva incendiilor și protecția mediului

Întocmită în conformitate cu prevederile:

* Legii securității și sănătății în muncă nr. 319/2006, modificată și completată,
* Legii nr. 307 din 12 iulie 2006 privind apărarea împotriva incendiilor, modificată și completată;
* Legii 211 / 2011 privind regimul deșeurilor - cu modificările și completările ulterioare.
* Normelor de apărare împotriva incendiilor aprobate prin Ordinul Ministrului Administrației și Internelor nr. 163/2007,
* Hotărârii 1.425/2006 pentru aprobarea Normelor Metodologice de aplicare a prevederilor Legii securității și sănătății în muncă nr. 319/2006, modificată și completată,
* OUG nr. 195/2005 cu modificările date de Legea 265/2006 pentru protecția mediului, modificată și completată,
* HG 300/2006 privind cerințele minime de securitate și sănătate pentru șantiere temporare sau mobile,
* Hotărârii nr. 493/2006 privind cerințele minime de securitate și sănătate referitoare la expunerea lucrătorilor la riscurile generate de zgomot
* Hotărârii nr. 971 din 26 iulie 2006 privind cerințele minime pentru semnalizarea de securitate și/sau de sănătate la locul de muncă,
* Hotărârii nr. 1.048 din 9 august 2006 privind cerințele minime de securitate și sănătate pentru utilizarea de către lucrători a echipamentelor individuale de protecție la locul de muncă,
* - Hotărârii nr. 1.146 din 30 august 2006 privind cerințele minime de securitate și sănătate pentru utilizarea în munca de către lucrători a echipamentelor de muncă
* OUG nr. 99 din 29 iunie 2000 privind măsurile ce pot fi aplicate în perioadele cu temperaturi extreme pentru protecția persoanelor încadrate în muncă;
* ORDIN nr. 242 din 23 martie 2007 pentru aprobarea Regulamentului privind formarea specifică de coordonator în materie de securitate și sănătate pe durata elaborării proiectului și/sau a realizării lucrării pentru șantiere temporare ori mobile

# Cap. 1. Părțile convenției

Prezenta convenție de securitate și sănătate în muncă, apărare împotriva incendiilor și protecția mediului este anexa la Contractul de execuție de lucrări de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr. …….…. / data ………, și se încheie între:

**ACADEMIA DE STUDII ECONOMICE DIN BUCUREŞTI**,cu sediul în Piața Romană nr. 6, sectorul 1 - cod poștal 010374, Oficiul poștal 22, telefon: 021-319.19.00; 319.19.01 / int. 151; fax: 021-319.19.66, cod fiscal 4433775, reprezentată prin RECTOR - Prof. univ. Dr. Nicolae ISTUDOR, în calitate de **ACHIZITOR**, pe de-o parte

și

………………………………, cu sediul social în …………………………., Str. …………………..nr. ………, județul ….….,, telefon/fax: ………….....……...; e-mail: …………....……; număr de înregistrare la O.R.C.: ……………………….., C.I.F.: ……………………….., reprezentată legal prin D-na/D-nul ……………………….., Administrator/Director, lider al Asocierii dintre ........................, în calitate de **EXECUTANT**,pe de altă parte.

# Cap. 2. Obiectul convenției

Prezenta convenție stabilește condițiile generale de Securitate și Sănătate în Muncă / SSM, Situații de Urgență/SU și Protecția Mediului/PM pentru lucrările care fac obiectul contractului, în vederea asigurării securității și sănătății personalului executantului, a cunoașterii riscurilor profesionale, luând în considerare natura activităților desfășurate, în scopul prevenirii situațiilor care ar putea crea un pericol grav și iminent de producere a unui accident de muncă sau de îmbolnăvire profesională, a producerii accidentelor de muncă, îmbolnăvirii profesionale, incendiilor/începuturilor de incendiu, incidentelor de mediu și poluării accidentale sau a evenimentelor ce pot genera situații similare sau asociate, precum și pentru aplicarea corespunzătoare a prevederilor actelor normative în vigoare.

 Executantul va lua toate măsurile necesare pentru:

* respectarea normelor de protecția și sănătatea muncii și PSI;
* protecția mediului și reducerea impactului poluant (praf, zgomot, vibrații, etc);
* evitarea prăbușirilor necontrolate ale unor elemente de construcție.

# Cap.3. Durata convenției

Prevederile stipulate în prezenta convenție se aplică pe întreaga perioadă de valabilitate a contractului nr. …… / data ………. .

# Cap.4. Securitatea și Sănătatea în Muncă - Apărarea împotriva Incendiilor

1. Executantul va solicita achizitorului, înainte de începerea lucrărilor, predarea amplasamentului lucrării, stabilirea drumurilor de acces și emiterea permiselor de lucru prevăzute de legislația de securitate a muncii și de apărare împotriva incendiilor în vigoare. Preluarea / predarea amplasamentului lucrării se va face numai pe bază de proces verbal.
2. Executantul va lua măsurile necesare de prevenire a incendiilor, după caz, a exploziilor, care cad în sarcina sa și nu va începe executarea lucrărilor respective decât după primirea permisului de lucru din partea achizitorului.
3. Instruirea salariaților proprii ai executantului, care participă la realizarea lucrărilor contractate, cu privire la riscurile specifice și măsurile de prevenire a accidentelor de muncă, poluărilor mediului înconjurător, incendiilor și / sau altor incidente periculoase specifice lucrărilor care vor fi executate, va fi asigurată de către acesta.
4. La instructajele zilnice efectuate înainte de începerea lucrărilor Executantul va menționa lucrările ce se vor executa în ziua respectivă, acestea fiind aduse, de îndată, la cunoștință reprezentantului Direcției Tehnice a achizitorului, desemnat în acest sens.
5. Executantul va asigura instruirea propriilor angajați în domeniul apărării împotriva incendiilor, la lucrările efectuate în locuri izolate și/sau cu pericol deosebit.
6. Răspunderea privind prevenirea și stingerea incendiilor revine executantului. Acesta va lua toate măsurile necesare respectării reglementarilor de prevenire și stingere a incendiilor pe întreaga durată a derulării contractului pentru instalațiile pe care le deține și le întreține. De asemenea, are obligația ca, pe durata reviziilor, reparațiilor, înlocuirilor și dezafectărilor instalațiilor să fie respectate toate masurile specifice de prevenire și stingere a incendiilor.
7. La echipamentele achizitorului, Executantul va presta numai acele operații prevăzute în caietul de sarcini și, după caz, proiect, solicitate prin comanda de lucru emisă de reprezentanții autorizați ai acestuia, cu respectarea tuturor etapelor de lucru și ale condițiilor stipulate în contractul de lucrări.
8. Lucrările de reparații se vor executa numai cu personal calificat și instruit la locul de muncă asupra lucrărilor ce se execută și gradului de pericol privind posibilitatea producerii de accidente. Personalul va lucra cu echipament de protecție și scule corespunzătoare și va fi special instruit privind manipularea pieselor grele. Pentru transportul pe verticală se vor folosi mijloace de mică mecanizare din dotarea formației de lucru.
9. Executantul va asigura efectuarea tuturor operațiilor prevăzute în documentația de atribuire cu personal calificat / atestat / verificat conform prevederilor legale în domeniul securității muncii și PSI, în funcție de specificul și natura lucrărilor și va utiliza numai scule, instalații și echipamente omologate, verificate conform normelor în vigoare, adecvate lucrărilor care trebuie executate, condițiilor și mediului de lucru.
10. Executantul are responsabilitatea să asigure salariaților proprii, mijloacele individuale de protecție menționate în normativul său intern privind acordarea echipamentului individual de protecție, în funcție de factorii de risc, de accidentare / îmbolnăvire profesionala, ce pot apărea în timpul desfășurării lucrărilor. În acest sens, conducătorul locului de muncă va condiționa începerea lucrărilor de utilizarea, de către tot personalul participant, a întregului sortiment de echipament de protecție acordat.
11. Delimitarea amplasamentului lucrării, semnalizarea riscurilor în perimetrul de lucru și marcarea corespunzătoare a zonelor periculoase va fi asigurata de Executant, prin mijloace proprii.
12. Executantul va interzice personalului propriu pătrunderea, fără atribuții de serviciu sau fără acceptul reprezentanților autorizați ai achizitorului, în instalațiile sau locurile de muncă ale acestuia, sau să execute lucrări specifice personalului achizitorului.
13. Executarea operațiilor asupra lucrărilor va fi asigurată numai în conformitate cu instrucțiunile proprii de lucru și de securitate a muncii, respectând, cu strictețe, interdicțiile referitoare la lucrul pe timp de furtună, descărcări electrice, respectiv executarea anumitor operații pe timpul nopții.
14. Executantul va asigura dotarea, manevrarea, amplasarea și blocarea (asigurarea) corectă a echipamentelor proprii.
15. Conducătorii Executantului, desemnați pentru coordonarea lucrării, vor verifica zilnic, la fața locului, modul în care sunt respectate măsurile de securitate a muncii, a celor de apărare împotriva incendiilor și de protecție a mediului.
16. Executantul va respecta și întreține căile de acces la lucrările ce se execută în baza contractului încheiat de părți.
17. Personalul Executantului este obligat să respecte cu strictețe pe tot teritoriul șantierului/Obiectivului, Legea securității și sănătății în muncă nr. 319/2006, HG 1425/2006 privind Normele metodologice de aplicare a prevederilor legii 319/2006, Legea 307/2006 cu privire la prevenirea și stingerea incendiilor, HG 300/2006, Ordinul 163/2007 de aprobare a Normelor generale de apărare împotriva incendiilor, Legea 263/2005 de completare și modificare a Legii 360/ 2003 privind regimul substanțelor periculoase, OUG 195/2005 cu privire la Legea protecției mediului, Legea 211/2011 cu privire la regimul deșeurilor cu completările ulterioare, Legea 465/2001 cu privire la gestionarea deșeurilor reciclabile cu completările ulterioare, OUG 145/2008 aprobată de Legea 213/2009 privind clasificarea, etichetarea și ambalarea substanțelor și preparatelor chimice periculoase, Legea apelor nr. 107/1996 cu modificările ulterioare, HG 493/2006, Hotărârea 971/2006, Hotărârea 1048/2006, OUG 99/200, Ordinul 242/2007, normele și reglementările specificate caietul de sarcini și, după caz, în proiect, a oricăror acte normative în vigoare la data încheierii prezentei, precum și orice ordine, legi, decrete, hotărâri de guvern și proceduri ce apar pe linie de securitate și sănătate în muncă, situații de urgență.
18. Prin semnarea prezentei, Executantul își asumă, cu celeritate, răspunderea pentru cunoașterea și respectarea, de către personalul propriu, pe tot parcursul execuției, a tuturor prevederilor legislației în vigoare la data încheierii prezentei, a normelor de securitate a muncii, a celor de apărare împotriva incendiilor și de protecție a mediului, precum și a instrucțiunilor proprii ale reprezentanților autorizați ai achizitorului – semnatari ai convenției.

# Cap. 5. Accidente de Muncă și Îmbolnăviri Profesionale

1. În cazul producerii unui accident de muncă sau a unei îmbolnăviri profesionale, acestea vor fi declarate, cercetate, înregistrate și raportate conform prevederilor legislației naționale pe linie de securitate și sănătate în muncă în vigoare si în conformitate cu prevederile cap. VII din Normele Metodologice de Aplicare a Prevederilor Legii 319/2006 și Legii 346/2002.
2. La cercetarea și înregistrarea accidentelor de muncă unor persoane aparținând Executantului, se vor avea în vedere clauzele contractuale, stabilindu-se obligațiile și răspunderile luării măsurilor de securitate și sănătate în muncă, precum și culpa Executantului / Subcontractantului care a produs accidentul.
3. În cazul producerii unui eveniment care duce la accidentarea unuia sau a mai multor angajați ai Executantului / Subcontractantului, acesta are următoarele obligații:
	* să anunțe *imediat* autoritățile competente și conducerea Beneficiarului despre cele întâmplate;
	* să suporte contravaloarea serviciului medical acordat (eventual şi al transportului la spital);
	* să comunice evenimentul în conformitate cu prevederile art. 27 din legea nr. 319/2006.
4. Din comisia de cercetare vor face parte reprezentanți ai Executantului / Subcontractanților implicați în accident și ai Beneficiarului.
5. Înregistrarea accidentului de muncă se va face potrivit reglementărilor în vigoare.
6. Accidentele care se produc personalului Executantului, în afara zonelor de lucru sau căilor de acces stabilite, se vor înregistra de către Executant.
7. Executantul va răspunde unilateral în fața legii de eventualele consecințe (accidente și/sau avarii, incendii) ale nerespectării de către personalul propriu a normelor de securitate și sănătate în muncă și PSI stipulate în prezenta convenție.
8. Procesul verbal se va transmite prin grija comisiei de cercetare Executantului / Subcontractanților implicați și Beneficiarului.
9. În situația producerii unor incendii, explozii sau deversări de produse care pot afecta mediul înconjurător sau alți angajați cauzate de personalul Executantului / Subcontractanților, evenimentul se comunica de îndată autorităților competente iar ancheta cu privire la aceste evenimente va fi făcută de către o comisie din partea Beneficiarului și conducerea Executantului/ Subcontractanților implicați.

Această comisie urmează a stabili cauzele și încadrarea, potrivit legii.

1. Orice eveniment și accident ce are loc pe teritoriul Obiectivului sau în timpul executării serviciilor conform Contractului, în care sunt implicați salariați ai Executantului și ai subcontractorilor va fi comunicat de către aceștia, de îndată, autorităților competente, potrivit reglementărilor legale în vigoare, cat si serviciilor interne si /sau externe de SSM ale Beneficiarului, după caz.

# Cap. 6. Protecția Mediului și Situații de Urgență

1. Executantul va efectua o instruire pe linie de protecția mediului întregului personal propriu și al subcontractanților, specific activității prestate, la intrarea pe teritoriul Obiectivului. Conducerea Executantului este obligată să asigure prezentarea personalului la instruire.
2. În cadrul instruirii introductiv generale efectuate de Executant, personalul va fi instruit cu privire la aspectele de mediu specifice lucrărilor ce fac obiectul Contractului.
3. Executarea lucrărilor pe teritoriul Beneficiarului va începe numai după eliberarea procesului verbal / protocolului de primire - predare amplasament încheiat între Beneficiar și Executant.
4. Personalul Executantului este obligat să respecte cu strictețe pe tot teritoriul Beneficiarului prevederile legislației de mediu în vigoare și prevederile documentelor sistemului de Management de Mediu.
5. Pe parcursul lucrărilor:
	* nu se vor tăia arbori și nu vor fi afectate spațiile verzi,
	* nu se va degrada mediul natural sau amenajat, prin depozitari necontrolate de deșeuri de orice fel
	* în cazul poluării accidentale a solului se va proceda imediat la utilizarea materialelor absorbante, la decopertarea solului contaminat, stocarea temporala a deșeurilor rezultate si a solului decopertat în recipiente adecvate si tratarea de către firme specializate.
6. În cazul producerii unui incident de mediu acesta va fi anunțat, investigat, înregistrat și raportat conform prevederilor legale în vigoare, din domeniul protecției mediului, iar eventualele pagube cad in sarcina celui din vina căruia s-a produs evenimentul.
7. În situația producerii unor incendii, explozii sau deversări de produse periculoase cauzate de personalul executantului, cercetarea cu privire la aceste evenimente va fi efectuată de către o comisie numită prin decizie a conducerii achizitorului. Cercetarea are ca scop stabilirea împrejurărilor și a cauzelor care au condus la producerea acestora, a reglementarilor legale în vigoare încălcate, a răspunderilor și a masurilor ce se impun a fi luate pentru prevenirea producerii altor cazuri similare și, respectiv, pentru determinarea caracterului evenimentului.

# Cap. 7. Dispoziții Finale

1. Prin semnarea prezentei Convenții anexate la Contract, Executantul este obligat să respecte prevederile Convenției pe toată durata prestației.
2. Prin semnarea prezentei Convenții, Executantul este responsabil și declară pe proprie răspundere că: respectă cerințele legale de angajare a personalului care execută lucrări pe teritoriul Obiectivului; respectă cerințele legale privind autorizarea meseriilor și efectuează instruirea specifică a personalului pentru activitățile prestate; activitățile efectuate în condiții grele, vătămătoare sau periculoase nu sunt efectuate de persoane minore;
3. Prevederile prezentei Convenții referitoare la stabilirea măsurilor pentru asigurarea securității personalului și instalațiilor, protecției mediului vor fi aduse la cunoștință atât personalului Beneficiarului cât și al Executantului.
4. Convenția încheiată va fi valabilă până la îndeplinirea sarcinilor contractuale.
5. Executantul va prezenta dovada prelucrării întregului personal în conformitate cu prevederile prezentei Convenții. În cazul în care subcontractează lucrări cu alte societăți, acesta își asumă responsabilitatea pentru semnarea și respectarea prevederilor prezentei convenții pentru toți Subcontractanții.
6. Executantul convine să compenseze și să despăgubească Beneficiarul pentru orice cheltuială, pretenție, penalizare sau amenzi rezultate direct ori indirect din eșecul Executantului și/sau Subcontractanților săi de a se conforma la standardele de siguranță și sănătate mai sus menționate.
7. Executantul are obligația să contracteze servicii pentru intervenții în posibile cazuri de incendiu în conformitate cu prevederile legii nr. 307/2006, ale cărei dispoziții va fi obligat să le respecte.
8. ORICE INSTRUCTAJ EFECTUAT DE BENEFICIAR NU SCUTEŞTE EXECUTANTUL DE A EFECTUA INSTRUCTAJUL GENERAL INTRODUCTIV LA ANGAJARE, PERIODIC, ETC. PENTRU PERSONALUL PROPRIU ŞI/SAU APARŢINÂND SUBCONTRACTANŢILOR SĂI, CONFORM REGLEMENTĂRILOR ÎN VIGOARE.
9. Prezenta Convenție se completează cu prevederile legale aplicabile în vigoare.

*Achizitor,*   *Executant,*

ACADEMIA DE STUDII ECONOMICE